Diari Oficial de la Generalitat Valenciana


Sumari del DOGV 2479, del 29-03-1995 (1995/834246)

ORDRE d'1 de març de 1995, de la Conselleria de Cultura, per la qual es regula el règim de subvencions per a museus i col·leccions museogràfiques permanents reconeguts de la Comunitat Valenciana, i els criteris i procediments de concessió.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/01/(6)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834246


Data del document
:   01-03-1995

Organisme emissor
:   Conselleria de Cultura

Tipus de document
:   Ordre

ORDRE d'1 de març de 1995, de la Conselleria de Cultura, per la qual es regula el règim de subvencions per a museus i col·leccions museogràfiques permanents reconeguts de la Comunitat Valenciana, i els criteris i procediments de concessió.   
La Conselleria de Cultura té al seu càrrec el desplegament de les competències que en matèria de patrimoni artístic moble es van transferir a la Generalitat Valenciana a través del Decret 3066/1983, de 13 d'octubre (BOE de 12 de desembre de 1983), i per al compliment d'aquestes és necessari que les ajudes que la Generalitat Valenciana dedica a la difusió, la promoció i la conservació del patrimoni artístic moble es regulen de forma coherent amb la seua naturalesa i l'ordenament jurídic autonòmic. Entre les competències esmentades hi ha les de promoure, fomentar i difondre el patrimoni cultural.  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern Valencià,  
ORDENE:  
Primer  
Es convoca un concurs públic per a la concessió d'ajudes als museus i a les col·leccions museogràfiques permanents de la Comunitat Valenciana i s'aproven les bases per les quals es regeix aquesta convocatòria, que s'inclouen com a annex d'aquesta ordre.  
Segon  
L'import total de les ajudes és de 66.203.832 PTA, que serà satisfet a càrrec de la partida pressupostària 01.31.142.34, codi línia 4.04, del pressupost vigent de la Generalitat Valenciana.  
DISPOSICIONS FINALS  
Primera  
Es delega en el director general de Patrimoni Artístic la facultat de concedir aquestes subvencions i se l'autoritza perquè dicte les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs requerirà la comunicació prèvia a la Conselleria de Cultura.   
Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 1 de març de 1995  
La consellera de Cultura,  
PILAR PEDRAZA MARTíNEZ  
ANNEX  
Bases per a la concessió d'ajudes per a museus i col·leccions museogràfiques permanets reconeguts de la Comunitat Valenciana.  
Primera. Objecte  
La destinació de les subvencions pot ser qualsevol de les especificades a continuació:  
a) Contractar la realització d'inventaris i catàlegs dels museus i col·leccions museogràfiques permanents reconeguts de la Comunitat Valenciana i/o la mecanització d'aquests, d'acord amb la fitxa tipus del programa informàtic normalitzat de la Direcció General de Patrimoni Artístic, o becar una o diferents persones perquè duguen a terme aquesta tasca. En aquest treball pot incloure's l'organització dels fons que cal inventariar, especialment en el cas de fons arqueològics i etnològics no classificats, i la formació del personal del museu en l'ús del sistema informàtic, de l'aplicació normalitzada de la Direcció General de Patrimoni Artístic i/o en els sistemes de formalització, recerca, etc.  
b) Contractar la realització de censos fotogràfics de museus i col·leccions museogràfiques permanents reconeguts de la Comunitat Valenciana.  
Segona. Beneficiaris  
Les subvencions tenen com a destinataris els titulars de museus i col·leccions museogràfiques permanents reconeguts, d'acord amb el que estableix l'Ordre de 6 de febrer de 1991, sobre reconeixement de museus i col·leccions museogràfiques permanents reconeguts de la Conselleria de Cultura, Educació i Ciència. Els museus o col·leccions museogràfiques permanents reconeguts sol·licitants hauran d'haver sigut reconeguts abans de la data de publicació d'aquesta ordre.  
Tercera. Dotació de les ajudes  
Es concediran subvencions per un import màxim d'1.000.000 de pessetes cada una. Això no obstant, la quantia de cada subvención s'avaluarà, en cada cas, tenint en compte la idoneïtat i les característiques específiques de cada projecte, segons el parer de la comissió qualificadora prevista en la base cinquena del present annex.  
Quarta. Sol·licituds  
1. Les subvencions podran ser sol·licitades per a qualsevol museu o col·lecció museogràfica reconeguts, en virtut de la normativa de la Conselleria de Cultura, Educació i Ciència (Ordre de 6 de febrer de 1991). Els museus o les col·leccions museogràfiques permanents reconeguts sol·licitants hauran d'haver estat reconeguts abans de la data de publicació d'aquesta ordre.  
2. Les sol·licituds podran presentar-se durant un termini de vint dies hàbils, a partir del dia de la publicació d'aquesta convocatòria en el Diari Oficial de la Generalitat Valenciana.  
3. Les sol·licituds, adreçades a la Conselleria de Cultura-Direcció General de Patrimoni Artístic, podran presentar-se en el Registre General d'aquesta conselleria o en les direccions territorials de Cultura de València, Castelló o Alacant, i en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran d'incloure els documents següents:  
a) Una instància presentada pel titular del museu o de la col·lecció museogràfica, en què hauran de figurar les dades següents: el nom del museu o de la col·lecció museogràfica, l'adreça i el telèfon, el fax, si en té; el nom del titular del museu o de la col·lecció museogràfica, l'adreça, el telèfon i el fax, si en té; el nom i els cognoms del director i el seu DNI (per al cas dels museus); la destinació de la subvenció (de manera suficientment explícita i especificant si és per a mecanitzar l'inventari dels fons o per a altres finalitats); les dades bancàries completes del titular (incloent-hi el NIF o CIF), i la relació de la documentació adjunta.  
b) Una memòria de l'activitat que s'ha de realitzar. S'hi inclouran una descripció detallada de la destinació de la subvenció, una proposta de treball, especificant-hi el calendari previst, i un pressupost detallat o una factura proforma dels costos econòmics previstos per a l'activitat.  
c) En el cas dels museus o col·leccions museogràfiques permanents reconeguts que opten per la modalitat de subvenció especificada en el punt A de la base primera, la proposta del perfil idoni de la persona o persones que hauran de dur a terme l'activitat objecte de la present convocatòria, en què s'indique la titulació requerida en cada cas. Açò és aplicable tant en el cas que es contracte la realització de l'activitat com en el cas que es bequen una o diferents persones perquè la realitzen.  
d) En el cas dels museus que opten per la modalitat de subvenció especificada en el punt A de la base primera i que l'activitat que s'haja d'efectuar siga la realització d'inventaris i catàlegs dels museus i de les col·leccions museogràfiques permanents reconeguts de la Comunitat Valenciana i la mecanització d'aquests, d'acord amb l'estructura de dades (fitxa tipus) del programa informàtic normalitzat de la Direcció General de Patrimoni Artístic, o la formació del personal del museu en l'ús del sistema informàtic i de l'aplicació normalitzada de la Direcció General de Patrimoni Artístic, i en els sistemes de formalització, recerca, etc., s'hi annexarà un certificat del titular del museu del fet que es disposa dels equips informàtics necessaris, que s'ajustaran a les especificacions que s'adjunten per a poder instal·lar el programa subministrat per la Direcció General de Patrimoni Artístic.  
e) Les sol·licituds o les beques que s'hagen sol·licitat o que hagen estat concedides per altres administracions o en públics o privats.  
f) Un certificat d'estar al corrent de les obligacions tributàries i davant de la Seguretat Social, en la forma determinada en l'Ordre de 7 de gener de 1991, de la Conselleria d'Economia i Hisenda. Aquest requisit no serà necessari en el cas que el titular del museu o de la col·lecció museogràfica siga un ajuntament, una diputació provincial o qualsevol altra institució de caràcter públic. Així mateix, i en el cas de les institucions privades o dels patronats, dependents d'ens públics, s'hi haurà d'incloure una còpia legitimada del document fundacional o constitutiu.  
4. Si la sol·licitud no posseeix totes les dades exigides o hi falta documentació, s'instarà l'interessat a corregir els defectes en el termini de deu dies, amb l'advertiment que en el cas contrari no es tramitarà la seua sol·licitud incompleta i s'arxivarà, sense més tràmits, l'expedient.  
Cinquena. Resolució de la convocatòria  
1. Per a la valoració i selecció de les sol·licituds presentades es constituirà una comissió qualificadora integrada per:  
- El director general de Patrimoni Artístic, que actuarà com a president.  
- El cap del Servei de Patrimoni Cultural, Belles Arts i Museus.  
- La cap del Servei de Patrimoni Arqueològic i Etnològic.  
- Dos tècnics de la Direcció General de Patrimoni Artístic, designats pel director general, un dels quals actuarà com a secretari.  
La comissió qualificadora elevarà proposta al director general de Patrimoni i Artístic, que resoldrà per delegació de la consellera.   
2. Si és necessari, la comissió qualificadora sol·licitarà un informe a la unitat tècnica competent sobre l'adequació del material que el sol·licitant posseeix a les característiques tècniques indicades en la base setena d'aquesta convocatòria.  
3. La no resolució en el termini previst per a resoldre, que serà de tres mesos, tindrà efectes jurídics desestimatoris.  
Sisena. Ordre de prioritat  
Per a concedir les ajudes, es tindrà en compte l'ordre de prioritats següent:  
a) Museus i col·leccions museogràfiques permanents reconeguts que sol·licitaren aquesta subvenció per a la realització d'inventaris i catàlegs dels museus de la Comunitat Valenciana i/o mecanitzar-los d'acord amb l'estructura de dades (fitxa tipus) del programa informàtic normalitzat de la Direcció General de Patrimoni Artístic el 1994, i se'ls va desestimar la petició, encara que complien els requisits, per necessitats pressupostàries.  
b) Museus i col·leccions museogràfiques permanents reconeguts que sol·liciten aquesta subvenció per realitzar inventaris i catàlegs dels museus de la Comunitat Valenciana i/o mecanitzar-los d'acord amb l'estructura de dades (fitxa tipus) del programa informàtic normalitzat de la Direcció General de Patrimoni Artístic.  
c) Museus i col·leccions museogràfiques permanents reconeguts que sol·liciten aquesta subvenció per realitzar censos fotogràfics de museus i col·leccions museogràfiques permanents reconeguts de la Comunitat Valenciana.  
Setena. Especifiacions tècniques per a museus que s'acullen a la modalitat de subvenció establerta en el punt A de la base primera  
Les especificacions tècniques i els requisits que haurà de complir el material informàtic en el cas dels museus que s'acullen a les línies de subvenció esmentades és l'apartat A de la base primera d'aquesta convocatòria (si l'activitat proposada inclou la mecanització de les dades o la formació del personal del museu) són els següents:  
1. Requisits del hardware o maquinari.  
a) Ordinador compatible IBM-PC.  
a1) Processador Intel i486 DX o DX2, amb una velocitat mínima de 33 MHz. S'aconsella l'adquisició de màquines amb processador de 50 MHz o velocitats superiors. S'aconsella l'ús d'arquitectures VESA Local Bus.  
a2) Caché extern de 128 Kb com a mínim (exclòs el caché intern del processador Intel i486).  
a3) Memòria RAM de 8 Mb o superior.  
a4) Targeta gràfica Super VGA amb 1024 Kb de memòria mínim, que permeta una resolució mínima de 800 x 600 píxels i 256 colors en la pantalla. Preferiblement amb accés tipus bus local, i que complesca l'estàndard ISO 9241-3 (taxa de refresc vertical, grups de caràcters).  
a5) Una unitat de disc dur de 210 Mb mínim, amb un temps d'accés igual o inferior a 17 ms, tecnologia IDE o SCSI-II.  
a6) Una unitat de disquets de 3,5".  
a7) Una unitat de cinta streamer de 120 Mb, o una unitat de backup similar (V. DAT). Poden utilitzar-se tecnologies compatibles QIC-80.  
a8) Teclat espanyol de 101-102 tecles.  
a9) És convenient, però no imprescindible, que en el cas de disposar de sòcol per a inserció d'overdrive (processador tipus DX2), aquest sòcol siga del tipus ZIF (zero insertion force) i estiga preparat per a acceptar futurs desplegaments de processadors auxiliars (v. el nucli Pentium amb bus de 32 bits, en lloc de 64 bits).  
a10) És convenient, encara que no imprescindible, que el BIOS (Basic Input Output System) del sistema suporte alguna forma de contrasenya, per a millorar la seguretat en la custòdia de les dades i impedir la intrusió en zones no públiques del sistema.  
b) Monitor color que suporte les resolucions de la targeta gràfica com a mínim, amb un dot pitch de 0,28 o menor, amb dimensió de 15" o superior. Preferiblement amb una velocitat de refresc major de 72 Hz o igual. Haurà de permetre obtenir en la pantalla una resolució de 800 x 600 píxels i 256 colors.  
c) Sistema operatiu MS-DOS 5.0 o posterior. S'aconsella la instal·lació del sistema operatiu MS-DOS 6.0 o 6.2. El sistema podrà emprar la tecnologia de duplicació de disc Doublespace, de Microsoft, o qualsevol tecnologia similar.  
d) Entorn gràfic d'usuari Microsoft Windows 3.1, Windows per a Treball en Grup 3.1 o 3.11 o Windows NT.  
e) Ratolí compatible Microsoft o Logitech.  
f) Impressora de tecnologia làser, amb una velocitat igual o superior a quatre pàgines per minut, i una resolució igual o superior a 600 dpi (punts per polzada), com a mínim de 2 Mb de memòria RAM interna (recomanables:   
=6 MB).  
g) Escànner per a exploració d'imatges de pàgina completa (A-4 o superior), amb una resolució mínima de 300 dpi (punts per polzada), blanc i negre o color, amb interfície vídeo o SCSI/SCSI-II. S'estudiarà, segons situacions, la possibilitat d'acceptar un escànner manual, amb una amplària d'exploració no inferior a 10 cm.  
h) Mòdem compatible Hayes amb una velocitat igual o superior a 9600 bps (bits per segon), si bé l'estàndard de comunicacions podrà establir-se, en cas de necessitat i per l'estat de les línies telefòniques, en 2400 bps.  
i) És convenient, encara que no imprescindible, que dispose d'una targeta de so que complesca les especificacions Sound Blaster Pro, Sound Blaster 16 o Microsoft Sound System.  
2. Equips i programes opcionals:  
Xarxes d'àrea local basades en protocols IPX (Novell), NetBIOS (Microsoft) i NetBEUI (Microsoft LAN Manager, Microsoft NT/Advance Server, Microsoft Windows per a grups de treball), o TCP/IP (Unix Xenix, OSF, etc.). A fi que siga eficaç el funcionament del programa en xarxa, aquesta haurà de suportar velocitats de transmissió de 10 Mb per segon o superiors. És vàlida qualsevol topologia (StarLAN, Bus Ethernet, Token Ring, etc.). Es recomana utilitzar un estàndard mínim de targetes adaptadores de xarxa basant-se en la compatibilitat NE-2000 o estàndards superiors. Es desaconsella expressament la utilització de xarxes de parell trenat d'1 Mb per segon.  
Si el volum d'informació gràfica ho justifica, és vàlid un sistema d'emmagatzematge en disc(s) òptic(s) de tecnologia WORD (Write Once Read Many, una escriptura múltiples lectures) o regravable. Això no obstant es desaconsella emprar-lo mentre el volum de dades no siga extremadament elevat, i se suggereix utilitzar tecnologies d'emmagatzematge magnètic preferentement (discos durs d'1 Gb o superiors), per la correlació qualitat/preu.  
Unitat lectora de disc compacte ROM (CD-ROM), amb interfície SCSI/SCSI-II. Es recomanen unitats amb velocitats iguals o superiors a 350 Kb/segon, amb formats compatibles High Sierra o ISO. Se suggereix, en el cas d'una nova adquisició, recórrer a models que siguen compatibles amb el sistema Photo-CD, de Kodak (estàndard XA-Multisesión).  
Targeta digitalitzadora de senyal de vídeo compost per a captura i digitalització d'imatges en moviment procedents de càmeres de vídeo de 8 mm o VHS.  
Qualsevol tipus de software o programari estàndard per a processament de textos, gestió de bases de dades, gestió de fulls de càlcul, etc. Se suggereix utilitzar, en la mesura que es puga, programari compatible amb l'entorn Microsoft Windows 3.1. Aquest entorn gràfic d'usuari es recomana especialment per motius de flexibilitat, homogeneïtat, transportabilitat de dades i aplicacions i facilitat d'ús i aprenentatge. Es desaconsella expressament utilitzar per a aplicacions estàndard com les esmentades programari d'ús o difusió molt restringida o programari a mida.  
Els sol·licitants que ho desitgen podran obtenir una còpia de les especificacions en les dependències de la Direcció General de Patrimoni Artístic i en les direccions territorials de Cultura de València, Castelló i Alacant.  
Vuitena. Obligacions dels beneficiaris  
Tots els beneficiaris d'aquestes ajudes estan obligats a complir les normes especificades en aquesta convocatòria, i també:  
a) Presentar, en un termini comprés entre la data de notificació de la concessió de la subvenció i el dia 15 de setembre de 1995 (ambdós inclosos), la documentació següent:  
- Una memòria de l'activitat realitzada, en què s'haurà d'incloure tota la documentació gràfica necessària. Aquesta haurà de lliurar-se impresa i en disquet. La Direcció General de Patrimoni Artístic facilitarà informació als beneficiaris sobre els formats d'arxivament informàtic vàlids per a presentar la memòria.  
- Manaments de pagament o document similar, o una còpia legalitzada d'aquests que justifique les despeses ocasionades per a dur a terme l'activitat per un import igual o superior al de la quantia de l'ajuda concedida.  
b) En el cas dels museus o col·leccions museogràfiques permanents reconeguts que s'acullen a les línies de subvenció esmentades en l'apartat A de la base primera d'aquesta convocatòria i si l'activitat proposada ha de ser realitzada por una o diferents persones becades, garantir que aquestes persones col·laboren amb el museu o la col·lecció museogràfica tres mesos como a mínim.  
c) En el cas d'aquells museus que s'acullen a les línies de subvenció indicades en l'apartat A de la base primera d'aquesta convocatòria i si l'activitat proposada inclou la mecanització de les dades o la formació del personal del museu, comprometre's perquè la persona o persones que hagen de dur a terme l'activitat esmentada reben el curs de formació de la Direcció General de Patrimoni Artístic.  
d) Sotmetre's a les actuacions de control financer que corresponen a la Intervenció General en relació amb les ajudes condedides.  
e) Comunicar l'obtenció de subvencions o ajudes per a la mateixa finalitat, procedents de qualsevol administració o ens públic.  
f) En el cas de museus o col·leccions museogràfiques permanents reconeguts que s'acullen a les modalitats de subvenció previstes en el punt A de la base primera d'aquest annex, el beneficiari es compromet a compartir les dades referents a l'inventari del museu o de la col·lecció museogràfica amb la resta de museus i col·leccions museogràfiques que s'acullen al pla per a la mecanització de museus de la Comunitat Valenciana i amb la Direcció General de Patrimoni Artístic, respectant les normes que s'establesquen sobre seguretat de les informacions emmagatzemades, tant a nivell tècnic com científic. Així mateix, es compromet a facilitar a tota persona que ho sol·licite l'accés a les dades d'ús públic que sobre aquests inventaris es conserven en el sistema, respectant igualment les normes de seguretat. Aquestes normes s'especificaran clarament per escrit en la documentació adjunta al programa informàtic de la Direcció General de Patrimoni Artístic. En el cas dels museus o col·leccions museogràfiques permanents reconeguts que s'acullen a les modalitats de subvenció especificades en el punt B de la base primera del present annex, les obligacions seran les mateixes, però aplicades a l'àmbit del cens fotogràfic que es faça.  
g) El beneficiari es compromet a enviar una còpia de les dades referents a l'inventari o al cens fotogràfic del museu o de la col·lecció museogràfica a la Direcció General de Patrimoni Artístic. La tramesa d'aquestes dades es farà de forma periòdica. En el cas que la modalitat de subvenció obtinguda implique la mecanització de l'inventari, les trameses es realitzaran en format magnètic i emprant les eines adequades que hi haja en el programa informàtic de la Direcció General de Patrimoni Artístic. En el cas de censos fotogràfics, el beneficiari haurà de trametre, una vegada l'acabe, una còpia positivada (en format 10 x 15 cm) d'aquest a la Direcció General de Patrimoni Artístic degudament identificada [codi inventari].  
Novena. Forma de pagament  
El pagament de l'ajuda es farà efectiu després que el beneficiari presente la documentació a què es refereix la base vuitena, apartat a). La subvenció solament es farà efectiva si es justifica l'execució prèvia de l'activitat i de la despesa per part del beneficiari.  
Tanmateix, el beneficiari haurà d'acreditar en el termini de deu dies des de la notificació de la concessió de la subvenció que es troba al corrent de les obligacions tributàries i davant la Seguretat Social dels dotze mesos anteriors a la data de la sol·licitud, segons estableix l'ordre de 7 de gener de 1991 de la Conselleria d'Economia i Hisenda (DOGV núm 1477).  
Deu. Publicacions  
1. El beneficiari es compromet a fer esment que ha disposat d'una ajuda concedida per la Conselleria en qualsevol publicació (en format escrit o magnètic) resultant de l'activitat per a la qual es va donar l'ajuda.  
2. La Conselleria de Cultura es reserva el dret de realitzar una publicació unitària amb totes les dades de les memòries lliurades pels beneficiaris, per la qual cosa és imprescindible presentar-les en format magnètic.  
Onze. Altres disposicions  
1. La Conselleria de Cultura es reserva la possibilitat de revocar la subvenció donant audiència a l'interessat, en cas d'incompliment d'alguna de les obligacions exigides als beneficiaris.  
2. Qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent de subvencions o ajudes concedides per altres administracions o ens públics o privats podrà donar lloc a la modificació de la resolució de concessió.  
3. Així mateix l'incompliment de les obligacions donarà lloc al reintegrament de les quantitats percebudes i a l'exigència d'interesos de demora.


Còpia Permalink ELI